Solih Ishtixoniyov
Solih Ishtixoniy (arabcha: صالح اشتيخاني — Solih ibn Muhammad ibn Mutavakkil ibn Qudoma ibn Yahyo Soʻgʻdiy Ishtixoniy) — roviy. Solih Ishtixoniy Jibriyl Ibn Muhammadning akasi boʻlgan. Najmiddin Umar Nasafiyning "Al-qand fiy zikri ulamoi Samarqand" kitobida keltirilishicha, Jibriyl ibn Muhammadning nabirasi Muhammad ibn Ahmad ibn Jibriyl ibn Muhammad bobosining akasi Solih Ishtixoniydan u esa Muhammad ibn Yahyo ibn Abu Umar Adaniydan quyidagi hadisi sharifni rivoyat qilgan: Solih Ishtixoniy: Bizga Muhammad ibn Yahyo ibn Abu Umar Adaniy hadis aytdi, dedi. U: Bizga Sufyon ibn Uyayna esa Ibn Abu Nujayhdan, u esa Mujohiddan, u esa ibn Abu Laylodan, u esa Ali raziyallohu anhudan hadis aytdi, dedi. U: „Rasululloh sollallohu alayhi vasallam menga (hajga keltirgan) jonliqlarini (tuyalarini) zabh qilmogʻimni va uning goʻsht, toʻqim va terilarini (odamlarga) ulashmogʻimni amr qildilar“, — dedi. Manbalarda Solih Ishtixoniyning tavallud topgan va vafot etgan yili haqida maʼlumotlar keltirilmagan.